
Dilectis Filiis Nostris S. R. E. Cardinalibus , 
et Venerabilibus Fratribus Arcbiepiscopis , et Episcopis , 
ac Dilectis Filiis Capitulis , Clero , et Populo 
Regni Galliarum 

Dilecti Filii Nostri , Venerabiles Fratres , ac Dilecti Filii % 
Salutem , et Apostolicam 'Benedictionem . 

N Ovae hae Litterae , quas ad Vos damus, testatum Vobis facient , 
quanto ex una parte Noster animus gaudio, ex alia vero afficia- 
tur dolore propter diversum Nostrarum Monitionum exitum , quae Lit- 
teris die 13. mensis Aprilis superioris Anni datis continebantur ; quae 
quidem Monitiones quales fuerint , nec Vos latet , nec ullus Catholici 
Orbis ignorat Episcopus . 

Ad gaudium quod attinet. Vos in primis, Dilecti Filii Nostri 
S. R. H. Cardinales , ac Ven. Fratres Arcliicpiscopi et Episcopi , locu- 
pletissimam Nobis causam suppeditatis . Nostris enim paternis vocibus 
confirmati magis magisque egregia constantiae laude enituistis ; alii ex 
Vobis invicto animo exilium tolerantes extra vestras Ecclesias , et extra 
ipsum Regnum ; alii injuriis adversantium ac insectationibus obnoxii in 
vestris ipsis Ecclesiis ; alii denique carceris etiam squalorem sustinen- 
tes , quod praesertim de Te Lictum fuisse ex tuis litteris intelleximus , 
Ven. Fr. Episcope Scniciensis , dignus propterea qui potiori laude •cumu- 
leris ; omnes praeterea ( si quatuor tantum Pastores infelicissimi exci- 
piantur) sive praesentes, sive absentes id maximo studio atque ope 
adlaborantes , ut Nostrae vulgarentur Epistolae , utque universarum 
Dioecesium Fideles Nostris Monitionibus obsecundarent . 

Quapropter Nos cum S. Leone gratias agimus Deo , et mul- 
tam fiduciam piae exaltationis accipimus , cum Catholicam Fraternita- 
tem ita spiritu Fidei vigere cognoscimus , ut cordibus vestris nihil in- 
firmitatis haeretica possit inferre tenlatio . . . Quamvis ergo magna 
Focorum intervalla Nos dividant , unitate tamen Fidei V ibiscum su- 
mus . . . , cum de vestrae professionis concordia gloriamur : tantum 
ut sit auxiliante Domino constantia perseverans , dicente Apostolo : 
VOBIS ENIM DONATUM EST PRO CHRISTO , NON SO- 
LUM UT IN EUM CREDATIS , SED ETIAM UT PRO IL- 
LO PATIAMINI {a). Angores vestri sunt Nobiscum communes : 

A z Com- 


ia) Epist. ad Martinum Trcsbytcrmn in Collect. Conci!. Labbci edit, recentius. 
lAnt. latu num.LXXIV. To.VI, col.nj. litt.B. C, 

Compatimur enim ( vel a* i ajebant Sardicenses Patres Arianae persecu- 
tionis tempore ) fratribus Nostris patientibus , et eorum passiones 
Nostras proprias arbitramur , et Nostras lacrymas cum Vestris commi- 
s culmus (a) . ; 

Vos quoque animum Nostrum consolatione affecistis , Dilecti 
Filii Canonici , et Parochi singulari laude digni ; Universitatum, et Sor- 
bonae praeserrim , Professores virtute praestantes , et de Religione in 
hoc potissimum rerum discrimine optimi meriti , Seminariorum Re- 
ctores, aliique cujusvis generis Ecclesiastici» Sacrae Virgines , et Lai- 
ci etiam , qui Nostris hortationibus iniiaereotes , constantes in Fide 
perstitistis , et munera vestra ita obi istis , ut multi ex Vobis , exemplo 
Pastorum vestrorum , contumelias , exilium , carceres , aljasquc vexa- 
tiones magna virtute pertulerint . Non pauci etiam £x Clero vestri 
secundi Ordinis ad Conventum Nationis Gallicanae Deputati , egregii 
sane Viri , et tum ipsorum doctrina, tum bonae causae defensione per- 
celebres, suos erga Nos constantiae , obsequii , et observantiae seusus 
praeseferre gloriati sunt, litteris ad Nos datis sex ab hinc mensibus: 
idemqtie praestiterunt alii ex secundo Ordine Ecclesiastici in unum 
collecti una cum Ven. Fratre Fr an cisco Episcopo Clpraemontensi , suis 
ad Nos datis litteris die 22. mensis Januarii , nec non alii hisce adhae- 
rentes die 1 7. Februarii hujus anni j quos propterea hoc loco meritis 
laudibus commemoramus . 

Major autem cumulus consolationis accessit propter Vos, Di- 
lecti Filii secundi Ordinis Ecclesiastici , qui vix Nostro judicio , No- 
strisque monitis auditis , illustre veterum quorumdam Galliae Episco- 
porum imitati estis exemplum . Nam sicuti illi post probatam utia cum 
Orientalibus Episcopis erroneam Concilii Ariminensis formulam , agno- 
scentes fraudem passam esse eorum simplicitatem , sese retulerunt 
ab his omnibus , quae per ignorantiam perperam gesta sunt , , maxi- 
nsbquc eorum Sacerdotes Apostatas respuentes , qui in loca Fratrum 
indignissime exui antium , quorumdam aut ignoratione , aut impietate 
sunt substituti (b) ; ita et Vos alacres impium illud sacramentum eju- 
rastis, quod vel metus , vel ignorantia , vel deceptio a Vobis extorse- 
rat , 


(a) Epist. ad Ecclesiam Alexandrinam in cit. Collect. Labbei Tom. III. coi. jj, 
lit. A., et apud S.Athanasium Apolog.II. Op. omn. Coloniae i 58 tf. T. I. pag*7jp. 
Iit. A. 

( b ) Ita professi sunt Gallicani illi Episcopi in Synodica Epistola ad Orientales 
Episcopos , quae primum edita est a T^icolao Fabro initio II. Partis Fragmentorum 
£• Hilarii de Synodis , referturque a L ab beo cit, To. III. coi, 3 57. et Seqq. , 
praesertim col.jjp. litt.B. C. 


C ni ) 

rat , detestantes cos , qui in hujusmodi sacramento continebantur, er- 
rores , Vosque ab Intrusis searegantes , et denique legitimis consen- 
tientes , conjunctique Pastoribus , a quibus discesseratis . Retractatio- 
ra hujusmodi ita multae fuerunt , ut quilibet dies semper novas affer- 
ret , atque illud inde redundari: , ut qui penitus excaecari in errore 
perstare maluerunt, non levi dedecoris nota apud omnes Ordines sint 
inusti , et de sua existimatione deciderint penes illos etiam , qui ad 
hujusmodi Apostasiam eos impulerunt •, quemadmodum a pluribus Epi- 
scopis Nobis nuueiatum est . 

Hinc mirum nequaquam erit , si gaudium Nostrum propter Vos 
tanto, majus evadat , sitque commune cum Ecclesia universa ac 
propterea Vobiscum sequendam ducimus benigni agendi rationem, 
quam S. Leo cum quibusdam Episcopis Orientalibus iniit , qui parte» 
habuerant in ejectione S. Flaviani a Sede Constantinopolitana : Haec 
enim habuit ad Anatolium Constantinopolitanum Episcopum (a) . De 
Fratribus nero , quos Communionis Nostrae cupidos esse cognovi- 

mus, eo quod doleant , se contra potentiam , contraque terrores non te- 
nuisse constantiam , sed alieno sceleri praebuisse consensum cum ita tot, 
fo/mido. turbasset , ut in damnationem catholici atque innocentis An- 
tistitis , et in receptionem detestabilis pravitatis trepido famularentur 
obsequio . , . Volumus , quatenus bi , qui plenis satisfactionibus ma- 
li gesta condemnant , et accusare se magis eligunt , quam tueri , pa- 
ris , et Communionis Nostrae unitate laetentur . . . Neque enim po- 
test in aliquo benignitas Nostra reprehendi , cum satisfacientes recipi- 
mus , quos doluimus esse deceptos . 

Nonnihil quoque recreati animo sumus ex nuncio ad Nos der 
lato , Iutrusum Ratbomagensem sese occupata Sede abdicasse p nec 
non alios Iutrusos fugam arripuisse . Haec porrd intelligentes , bo- 
num illud respeximus , quod ab eorum abdicatione , et fuga pro- 
fluxit. Hujusmodi enim abdicationes , et fugae satis Fidelibus patefa- 
ciunt , qua Intrusi senserint inuri se dedecoris nota , et qualibus con- 
scientiae stimulis agitari , dum larvfi Episcopatui induti Schisma super 
alios omnes molirentur ac foverent . Caeterum hac in parte gaudium 
Nostrum plenum esse non potest : Nos enim minime fugit , Intrusum 
Rothomagensem • tunc cum munus abdicabat , loco sacramenti ejuran- 
di , errorisque detestandi , suam pervicaciam praesetulisse ; reliquos- 
que etiam , qui fugam arripuerunt , haud obscura dedisse suae pertina- 

(4) Epist. LXXX. in cit. edit. Labbei To.VI. coi. iop. litt. A.B. Pro cujus in' 
terpretatione consuli etiam potest epistola , quae praecedit , data ad Tulcherum 
vdrgustam loco cit. col.iod. Iit, C. , et coi. 107. A. 

c;ac specimina , ut proinde opus sit , cum hos , tum alios , qui horum 
imitentur exempla , Ecclesiae cumulati , et eo quo debent ritu , satis- 
facere *, nam secus perfrui non poterunt Nostra , et Ecclesiae Commu- 
nione , quoniam nec aspere Communionis Nostrae gratia deneganda est , 
nec temere largienda , uti docet S. Leo (a) . .<• 

Haec de gaudio; Nunc quae ad luctum pertinent . Dolet Nobis 
vehementer , quod multi cx secundo Ordine Ecclesiastici V r iri , et 
magna Laicorum pars , tametsi per Nos moniti , in errore tamen 
perstiterint ; At vehementius adhuc Nobis dolet , quod in eodem er- 
rore perseverarim tum Augustodunensis Episcopus , praecipuus Schis* 
matis auctor, tum Archiepiscopus Senonens/saam ISivaricnsis, et Aure- 
lianensis Episcopi , utpotequi, cum legitimi Passores esseiit , ignorare 
minime poterant nec Ministerii sui munera et officia , nec injuriae 
gravitatem , quam in totum Ecclesiae Gallicanae Corpus wrulerant , 
mukisque nominibus arctiori vinculo tenebantur Nostris obtemperare 
mandatis * In se ipsos praeterea suscipiebant , su asque faciebant subje- 
ctorum sibi Populorum culpas : Etenim si , ur Pastoribus Inferiorum 
peccata tribuantur , sola sufficit negligemia , veluti pergit idem S.Leo , 
quia inferiorum Ordinum culpae ad nullos magis rsfertndcc suttUqnam 
ad desides , negligentesque Rectores , qui mutam sa pe nutriunt pesti- 
lentiam , dum necessariam dissimulant adbibere medicinam (b) ; quan- 
to- magis damnandi erunt hi infelices Episcopi , qui loco adhibendi er- 
rantium morbis medicas manus , sua auctoritate , suoque exemplo bo- 
nos etiam ad malum impulerunt , ... 

"Vehementissime vero Nobis dolet ipse Schismatis hujus pro- 
gressus , qui nunquam poterit debita orationis gravirate commemorari. 
Cum enim Nostrarum superiorum Litterarum tempore non innotescfe 
rent Nobis , nisi octo tantum Episcopi sacrilege consecrati , et impie 
in totidem Ecclesias intrusi , paulo post infaustissimus Nobis nuncius 
advenit , tam tfli.ltis manus impositas nefarie fuisse, ut brevi dierum 
spatio fere omnes istius Regni Ecclesiae ab Intrpsis fuerint occupatae . 

Si Sanctus Athanasius in invasione unius Ecclesiae Alexandri- 
nae , quam Georgius per Edictum Principis contra Canonum Ec- 
clesiasticorum instructionem occupaverat , jure ac merito in bacc 
verba prorupit , Nunquam quidquam tale auditum est in Orbe terra- 
rum . . Nunc universa Ecclesia injuria est ajfecta , et Sacrarium con- 
tumeliosi habitum , et quod magis est * f ictas ab impietate persecutio- 
nem perpetitur .... Etenim patiente uno membro , compatiuntur 
» . • . ... . ..... » - • - - 

~ -l-M ■ ■ l ■ 1« — .1 ■ ■■■ — ■ —4« 

<«) Git Epist WXX.ad JtmtbliHm Cp . Episevpuvi 'Yom.Vl.Labbei co\.iop*\it.D, 

( l > ) Epist. ad Januarium Episcopum Aquilejensem apud Lohbeum num. XVIII, 
Tom.V, coi. i $ 1 8* lit.B. • * * • ... 


/ 

at reliqua membra (a ) ; quanto magis Nos io repentina amnium fere 
florentissimi Regni Ecclesiarum occupatione exclamare debuimus • ni- 
hil simile unquam in Ecclesia Dei accidisse . 

Item si antiquissima Romana Synodus , ad quam Episcopi Galli 
confugerant cum ob alias causas » tum maxime quod plures Episco- 
pi alienarum Dioecesium partes praecipitanter invaserant , irregula*. 
resque Ordinationes peregerant , aliosque non rite jurisdictionis actus 
obierant , gravissime illis respondit : Si quis certe fines alienae pos~ 
sessionis invaserit , reus violentiae judicatur . Quid curritur i Quid 
festinatur , ut Regula Ecclesiastica conculcetur ? Leges humanae te «* 
nentur , et divina praecepta contemnuntur : praesens gladius formida- 
tur , et temporalis poena ; divina vero vindicta , quae habet fiammas- 
gehennae perpetuas , negligitur . Videritis quae praesumptio fecerit : 
ex hoc si quis in aliena Dioecesi ausus fuerit Ordinationem facere , eam^ 
que praesumere , sciat se de statu suo posse periclitari , qui alienam Ec- 
clesiam invadere praesumpserit . Non est saeculare aliquid , non sunt 
mundanae promotiones ( i j) ; Si , inquimus , praedicta Synodus cos ita 
reprehendit Episcopos , qui nonnisi partem alienae Dioecesis invase-, 
rant , quanto majori reprehensione digni erunt non solum omnes Pscu~' 
do-Episcopi , qui minus rite electi , et sacrilegd ordinati Episcopales 
Sedes, quibus legitimi praeerant Pastores, absque canonica missione 
invaserunt , integrasque Dioeceses occuparunt , sed quatuor etiam illi 
Pastores legitimi , quorum tres Decreta Nationalis Conventus amplexi* 
partem occuparunt alienarum Dioecesium, suarumque partem dereli- 
querunt; alter vero dum primus , duobus conjunctis Episcopis # Ad- 
sistentibus , Intrusos consecrando Pater evasit Pseudo-Episcoporum , 
in causa fuit , cur reliquae Sedes invaderentur * derelicta etiam pro-, 
pria Sede , ut Intruso locum aperiret . 

Accidere sane non potest , ut bono peragantur exitu , quae 
malo sunt inchoata principio (c) . Longum quidem , luctuosumque es- 
set verbis exprimere hoc loco corruptum undique Ecclesiarum Galliae 
statum , et gravissima ea damna , quae ab hujusmodi Intrusis Religioni 
allata sunt . Illud sufficiat animadvertere, quod sacro legitimoque Re- 
gimini prophanum et sacrilegum Regimen suffecerunt : Cum enim gIo~ 
rientur ipsi Episcoporum Constitutionalium nomine nuncupari , satis 

OO Epist . Catholica ad omnes ubique per vEgyptum Orthodoxos Episcopos 
cit. Op. Omn. Tom.I. pag. 943*litt.B.C. , ct pag.949.IL 

(li) Can. XV. in cit. Labbei recentissima edit. Toni* III. coi. u{8. lit.E, , et 
coi. 1 139. A. B. Hujus Synodi Canones, sive Epistolam spectare ad Innocentium /. 
opinatus est Sirmondus , ut in Nota I. adjecta verb. Canones . 

(c) S.Leo Epist. ad Epist t ydfric* apud Libbenn nuia.XIItTa. V.col. 1 2; 8, Iit.C. 

agnoscere videntur * se Catholicos Episcopos-mmmeesse ; adeoqne a 
Sacris Ministeriis repellunt, atque arcent eos , qui juxta Ecclesiae Ri- 
tus uuic£ Pastores legitimi appellantur , et sunt: Cum autem illi sese 
in Sedes Episcopales intruserint , alios sui similes ad Regimen Paro- 
chiarum intrudunt, quos Ecclesia aversatur et rejicit , quosque so- 
la Constitutio agnoscit ac probat , corrumpentes Sacras Ordinatio- 
nes , Sacramentorumque administrationem ; utque omnia paucis com- 
plectamur, Ecclesiam, ejusque Auctoritatem divinitus institutam Im- 
perio subjicientes , necnou veritati errorem , pietati impietatem subro*? 
gautes , juxta germanam praedictae Constitutionis analysim. 

. Quoniam verd proprium semper , et peculiare Haereticis , Schis* 
maticisque fuit simulatione uti ; ita hujusmodi etiam Intrusi nil ha- 
bent antiquius , quam ut per simulationem Populos in errorem indu- 
cant , dum omnes actus suos quodam quasi velamine charitatis prae*» 
texunt y dum tuentur , ac laudant Constitutionis reformationes , per- 
inde ac si antiquiori , ac puriori Ecclesiae Disciplinae essent accomo-» 
datae; dum habere se jactant sinceram cum Ecclesia, et cum hac Sancta 
Apostolica Sede Communionem , Huc spectant Nunciatoriae tantum 
epistolae, quas exemplum priorum Intrusorum sequentes, alii etiam 
posteriores ad Nos miserunt ; huc Cohortationes de precibus pro Nostra 
salute, atque incolumitate fundendis . 

At hujusmodi contestationum , officiorumqtie genus agnoscitur 
depromptum , veluti ex Archetypo , a nefariis Schismaticorum, et 
Haereticorum Scholis . Nam legimus Photium scripsisse S. Pontifici 
Nicolao (j), Lutherum Leoni X. (b) , Petrum Paulum Vergerium ju-* 
niorem Julio III. (e) ; qui omnes dum effingebant obedientiam et unio- 
nem cum Apostolica Sede , querebanturque de insimulata pravitate 
eorum doctrinae * conjunctim eidem S. Sedi insultabant , pravosque 
errores edocebant ; • • 

Ita ct hodierni Episcopi intrusi opus recenter evulgarunt, in 
quod omnes conjecerunt erroneos, schismaticos , ct haereticos , sae- 
pius refutatos atque rejectos , sensus, quibus nonnullae ex suis Pa- 
storalibus Epistolis , aliique Libelli non sine gravissima Ecclesiasti- 
cae historiae perturbatione redundabant , cui quidem operi insidio- 
sum pxaefixerunt Titulum n Accord de vrais principes de V Eglise , de 
la Morale , et de la raison stir la Constitution Civile du Clerge de 
France par les E ve que s des depart emens Membres de 1 ' Assemblee Na - . 
tionale constituam, A Paris 1791, = , adjecta in fine ejusdem improbi 

Operis 

(«) Epistolae leguntur apud Baronium ad Ann.859. num.61. , & ad Ann. 85 1. 
num. 34. . . : • • . . ./ * 1 . . , 

(b Operum Lutheri Tom,t, pz%.6$, , edit, ^jenae i5i2. pag.iSj, etpag.3Sj, 

• * (S) Opuscul. italic£ impress. sine loco editionis y et sine Anno • 

Operis , ad Populos facilius decipiendos , ementita quadam Epistola , 
perinde ac si illa ad Nos missa fuisset . Sed ad Bonorum instructionem ,• 
eorumque solidandam perseverantiam , non deerimus exprimere pesti- 
lens virus , quod undique ex pravo Opere emanat. • 

Interea praeterire non possumus duplicem fallaciam , quam Epis- 
copi intrusi evulgant intrepide ad retrahendos Populos ab obedien- 
tia Apostolicis Nostris Monitionibus debita , quarum unaquaeque esc 
altera deterior . Pertinet prima ad negatam autheyticitatem Nostrarum 
Litterarum : hujusmodi autem commentum magis congruum esse non 
potest, plan^que consentiens illi , ex quo fonte profluxit . Qua enim 
bona fide dubitari potest de Nostrarum Litterarum veritate , quae No-, 
stra Manu obsignatae ad Metropolitanos Galliae missae sunt , quaeque 
jussu Nostro Typis Romanis editae , non per Regnum Galliae modo , 
sed per omnes etiam Catholici Orbis partes circumlatae sunt , ea pror- 
sus ratione , qua de hisce Nostris Litteris fiet ? Quomodo igitur Apo- 
criphum dici potest Monumentum illud , quod Nostrum est , quod 
unic£ dimanat a Nobis, quodque tanta solemnitate vulgatum,nullum am- 
biguitati relinquit locum , quod denique tale est , ut quilibet illud facili 
negotio distinguat ab aliis corruptis , et commentitiis Monumentis , 
quae Refractarii Nostro Nomine edi curarunt in vulgus, non sine 
summa audacia , ac manifesta calumnia ; ad approbationem concilian- 
dam Civili Constitutioni Cleri , per Nos a suo usque initio plurimo 
cum horrore detestatae ? 

Spectat alia fraudolenta Intrusorum fallacia , et circumven- 
tio ad defectum cujusdam Civilis formae in publicatione Litterarum 
Nostrarum . Etenim nec ipsi nesciunt , nec quemc)uam alium latere 
potest , hujusmodi formam in praesenti Gallicarum rerum statu adhi- 
beri non posse ; ita ut qui hujusmodi formam requirunt , ii nil prius 
habeant, quam ut Schisma et Intrusio impun£ grassentur . Non la- 
tet etiam , hanc Civilem formam non esse necessariam , maximi 
cum res sit de causa majori , quae ad Nos et spectat , et per Episco- 
pos delata est \ quod quidem Catholici omnes fatentur , et decla- 
ravit Valentinianus Augustus in Novella , quae subsequitur Episto- 
lam S. Leonis Magni a d Episcopos per Provinciam Viennensem con - 
stitntos (< a ) perspicuis hisce verbis : Et erat quidem ipsa Sententia 
( S.Leonis ) per Gallias etiam sine Imperiali sanctione valitura . Qftid 
enim tanti Pontificis authoritati in Ecclesiis non liceret ? Et Clerus 
edam Gallicanus agnovit , ubi actum est de vulgandis encyclicis 
Litteris Decessoris Nostri Benedicti XIV. , Minime ( inquiens) indi* 
getis Regia auctoritate ad evulgandam tanquam' Regulam Sanctae Apo- 
stolicae Sedis Responsionem in re mert spirituali (a ) . Quae 


(a) Epistol.X. part.a. Operum S.Leonis edit. Tyrnav, 1767. 

Quae hactenus diximus de lacrymabili Schismatis statu , cni mi- 
rum in modum inserviunt Intrusi, si attente perpendantur , quisque 
facili intelliget , quam Nos vere cum S. Athanasio exclamare possi- 
mus (£) , Nondum intellexistis solvi Christianismum , et callide sub 
alia specie Diabolum oppugnare Ecclesiam ? 

In tanta rerum Ecclesiae Gallicanae conversione , ac in tanta 
criminis adeo publici gravitate potuissemus Nos equidem jam nunc 
contra Contumaces devenire ad comminatas Excommunicationis poe- 
nas ; cum longo undecim mensium et «amplius intervallo a Nostrae 
Monitionis dic nullum ab iisdem poenitentiae signum apparuerit . Ni- 
hilo tamen minus , cum Monitionem Nostram non inanem apud multos 
fuisse videremus , atque caeterorum aliquantum expectandam ejusmo- 
di imitationem duceremus , et cum praeterea consideraremus magnam 
Dei longanimitatem , qui peccatores sustinet in multa patientia , nec 
vult eos perire, sed ad poenitentiam adduci; audito prius consilio se- 
lectae Venerabilium Fratrum Nostrorum S. R. Ii. Cardinalium Congre- 
gationis coram Nobis habitae die 19. Januarii hujus Anni , benigne 
adhuc agendum Nobis esse cum Contumacibus arbitramur , si forti 
suum in cor redeant , ac ad Deum convertantur . Nondum enim pa- 
ternam exuimus erga ipsos misericordiam ; ct quemadmodum Mu - 
lier oblivisci non potest infantem sutnn , ut non misereatur filio uteri 
sui (e) , ita S. R. Ii. suos Filios , licet inobsequentes , ac pervicaces ► 
oblivisci non potest , sed pietate in illos potius , quam iracundia per- 
movetur . Quamobrcin non sine gravi fletu , ac gemitu Nos viscerum 
Nostrorum divisionem timentes , ab Excommunicationis Sententia fe- 
renda mod6 abstinemus, diutius etiam differentes ultionem , ut locum 
habere possit correctio ; firma tamen manente Suspensionis poena in- 
flicta per Nostras Litteras diei 1 3. Aprilis . 

Quapropter statuimus novam hanc , et peremptoriam Moni- 
tionem facere , secundae et tertiae aequivalentem , qua sexaginta 
dies a die , quo pnesentes hae Litterae datae sunt, numerandos pro se- 
cunda , et alios proximos sexaginta dies pro tertia Monitione assigna- 
mus, monentes scilicet. 

I. Sacrilegos Episcoporum intrusorum Consecratores, seu Adsisten- 
tes, Caro lum Mauritimn Episcopum Augustodunensem, J oannem 'Bapti- 
stam Episcopum 'Babylonis , et J oannem Josepbum Episcopum Liddae , 

qui 


(«) Trocct verbal de /’ mtscnbUc Generale du Clergl de Franet de l' mande 
l l6s- iSre. Seance XX. pag. 77. §. Celte publication . 

(6) Epist. Catbol. ad omnes ubique Orthodexot Episcopos cic- To. I. pag. 57*. 
lit.D , ct pag.571. A. 

Ct) Isai. Cap.XLIX. v.ij. 

. C IX ) . 

qui quemidmodum funestissimi Schismatis Auctores oh primas, quas 
facere sunt ausi , Pseudo-Episcoporum Consecrationes caeceris omtn- 
ims atrocitate criminis praeiverunt , ita aequum est , ut primi omnium 
moneantur, et ad debitam emendationem excitentur , • i 

II. Omnes Pscudo-Episcopos int rusos , qui absque Electione , Ordn* 
natione, et Missione legitima Episcopales Sedes cum veteris , tum nor- 
vae et illegitimae erectionis invaserunt, quarum pleraeque legitimis 
occupabamur Praesulibus , quae vero vacuae erant , per Vicarios C*tpi- 
tulares regebantur ad Leges a Trideutiuo Concilio praescriptas, 

III. Are hl episcopum Senonenserh , Episcopum AnreUancmem , Epi- 
scopum F/var /ensem, et Petrum Franchcum Marcellum SenonensisAr.- 
chiepiscopi Coadjutorem , quorum primi tres etsi canonici Episcopatum 
acceperint , ausi sunt tamen alienarum Dioecesium partes invadcre,et 
partes suarum Dioecesium derelinquere juxta Conventus Nationalis De- 
creta y omnes autem, quemadmodum etiam Episcopi Consecratores, seu 
Adsistenres, cunctique Episcopi intrusj, veriti non sunt se subjicere Ci- 
vili Constitutioni Cleri per Civicum sacramentum pur£» et simpliciter 
praestitum , quod Nos in Litteris die 1 3, Aprilis datis errorum omnium 
venenatum fontem , et originem esse declaravimus. 

IV. Parochos , et alios quovis nomine Curam Animarum txet* 
centes in Titulo , qui praeterquamquod sacrilego illo se jurejurando 
polluerunt , sive integras invaserunt Paraecias tam veteris , quitij 
novae et illegitimae erectionis , sive earum partes , per institutionem 
nulliter receptam vel ab intrusis Episcopis , vel ab Archiepiscopo Seno- 
nensi, et ab Episcopis Aurelianensi, et Vivariensi, legitimis quidem , sed 
Civico juramento obstrictis , extra pristinos fines respectivarum Dioe- 
cesium , etiamsi aliqui ex ipsis rit& antea ad Parochiale munus assum- 
pti fuissent . 

V. Denique Ficarios omne: , aliosque Presbyteros , quocumque 
nomine appellentur, ad Jurisdictionis actus exercendos, vel ad munia 
Ecclesiastica obeunda delegatos , sive apprpbatos ab intrusis Episcopis, 
qui in alios transferre nequeunt jus , quod ipsi non habent . 

Quos omnes ita monitos » nisi Nobis constiterit intra praefi 
nitum illud temporis spatium , quod superius assignavimus , pro Suo 
quemque crimine debita, ut par est, emendatione Ecclesiae satisfe- 
cisse ; tum sane etsi dolebimus , et deflebimus , et plangemus , et vi- 
sceribus dissecabimur , ut qui privemur propriis membris \ tamen non 
ita dolebimus ( a ) , quin in Causa tam gravi , pro criminum acerbita- 

x td* 

• . \ 

« , , ’ 

.... ■ ■■ , — ■ ■ ■■ , ■■■ , 1 — * 

(*) S» a f°- Chrisosu Hontil, XI, in Cap, IV, Epist. ad Ephes, Tom. XI. pag. $7« 
edit. Taris, 1754. 


-( X ) 

tc pro delinquentium multitudine , pro contagionis periculo , eo tan- 
dem deveniamus , quod Aposrolicae servitutis , et canonicae providen- 
tiae ratio a Nobis postulat,- ut scilicet Excommunicationis sententiam 
in eos feramus , eosque edicamus , atque mandemus ab Ecclesiae Com- 
munione segregatos . Sc tamquam Schismaticos pervicaces habendos , 
ct vitandos esse declaremus . 

Quam postremam Canonicam Monitionem , paternae hortationis, 
ct lenitatis plenam , etsi nunc ad Episcopos Consecratores, seu Adsi- 
stentes, ad Episcopos intrusos, eorumque Vicarios, ad Episcopos juratos, 
ad Parochos item intrusos , et ad Vicarios , seu Presbyteros ab intrusis 
Episcopis delegatos, vel approbatos convertimus, propterea quod eorum 
:crimen multo sane gravius , et perniciosius est , vel ob ipsam dqlicti 
rationem , vel ob personarum dignitatem, er auctoritatem , quae duo plu- 
rimum valent ad alios tum exemplo , tum usurpatae Jurisdictionis usu 
corrumpendos ; nihilominus Alonitos volumus etiam caetcros, qui editae 
Constitutionis Auctores, Fautoresquc sunt, et Juratos omnes , maxime 
Viros Ecclesiasticos , ac praesertim Parochos, Seminariorum Superiores 
.vel Rectores , Universitatum et Collegiorum Professores aut Moderato- 
res , ne, si in suo delicto contumaces , obstinarique perstiterint , suo 
tempore similem poenam evasuros se putent . 

r Dum autem haec loquimur, dum ad minas istas confugimus, 
Deum testem vocamus , quantopere nollemus armis hisce spivituar 
Jibus uti , si sectis fieri posset: lenitati enim, et misericordiae liben- 
tissimo semper animo ,■ «severitati autem , nisi inviti, et necessita- 
te coacti locum damus; ac propterea omnes hujus Schismatis quovis 
modo participes, nmiincque Sacros Ministros in Visceribus JESLJ 
CHRISTI iterum enixe hortamur , et obsecramus , ut cogitent , quam 
indignum, quam perversum, quam miserrimum sit. Fideles, praer 
sertim Ecclesiasticos, 'exitiali huic Schismati favere ct obsecundare, 
; quod iniquo Philosophorum Novatorum consilio , majorem partem 
Conventus Nationalis constituentium , conflatum in suo pene ortu , 
modo ipsi obstitissent , exrinctum fuisset . Horreant sane meditantes , 
rquam terribilis expdctatio judicii , et igvis aemulatio eos consumptura 
'$it (a) , quorum opera efficitur, ut Schisma , quod per eorum poeni- 
tentiam tolli posset, etiam perduret, et per florentissimas Galliae 
Provincias latissime grassetur , ac invalescat . 

• Desunt forsan illustria excitamenta Gallorum ad revocandum 
.Civicum 'jusjurandum ? Siquidem patet , ; quod plurimi ex Gallis , 

, scientia praestantiores , dociles sese ostenderunt in detestandis errori- 
bus propugnatis: Etenim usque ab initio V. Saeculi Leporius Mona* 
chiis edidit suorum errorum retractationem, quae lecta fuit in V. Syno- 

" • do 

(a) St Tault t-pist, ad liaebr* Cap. X. v.27. 

do Africana , ct transmissa Gallicanis Episcopis (a) ; Lucidius Presby- 
ter alteram direxit Synodo Arelatensi (b) ; non secus se gessit Joannes 
Gcrssv * qui retractationem enusit ope lectionis Librorum S. ‘Banaveu- 
lurae (jc~) . Hos subsequuti sunt Petrus de Alarca (d) , Franciscus Fene- 
lon Archiepiscopus Cameracensis suinma coni laude commemoran- 
dus (e), aliique plures Gallicani Scriptores, e quorum conspectu qui* 
erubescere , vel perfracti renuere poterit , eos imitari, qui errores suos 
in eximiam gloriam , et honorem converterunt ? Nos firma spe adduci- 
mur lore ut abbreviata non sit manus Domini super omnes Iutrusos , et 
Schismaticos, utque aberrantes eorum animi in viam salutis revocen- 
tur , ac ipsi tot Majorum exemplis excitati cum retractatione impii ju- 
ramenti sacrilegas damnent Consecrationes « praeoccupata abdicent Sa- 
cerdotia , legitimosque Pastores agnoscant . 

Vos interim , Ven. Fratres quos , audita hac postrema No- 
strarum Litterarum Monitione , pro vestri Gregis salute correptos 
tremore cernere jam videmur , atque .audire clamantes cum Pau- 
lo (/), Quit infirmatur , et Ego non infirmor ? Q^tis scandalizatur , 
et Ego non uror > Vos , inquimus , dum hasce Litteras publicfc vulgabi- 
, tis , Nostris sollicitudines vestras adjungite , ferventiores D. O. M. 
preces adhibete , iterate hortationes, praeceptionesque vestras , ut in 
canta temporum acerbitate , in tanto Animarum discrimine et stantium 
Fidelium constantiam confirmare , et lapsorum infirmitati opitulari pos- 
sitis . Sed lapsis in primis ob oculos ponite , nil san£ aeternae eorum 
saluti , nil verae eorum gloriae , nil universae Ecclesiae laetitiae tan- 
topere conducturum , nil denique futurum tam gratum , quam istud 
obedientiac Sacrificium, quod Nos modd eos PLR VISCLRA DEI 
NOSTRI, PER ADVENTUM DOMINI NOSTRI JESU CHRISTI 
rogamus, flagitamus, obsecramus. Haec autem facientes, pergetis 
ii esse , qui jam estis , boni Ministri CHRISTI j ESI) , enutriti 
verbis Fidei , et bonae doctrinae , quam assecuti estis (g) . 

Vos quoque , Dilecti Filii spectabilium Capitulorum Cano- 
pici 


(a) Legitur apud Mar. Mercatorem Tora.I. Dissert. a. de Synodis. ed it. Carner 
Paris, i 7 j- pag. 224. 

( b ) Refertur a Sirmonio ? Histor. Traedestinatima a Cap. 7. Tom. IV. Operum 
edit. 7 ><jrii. 1 696. pag. 418. 

(r) Exscribitur a Desirant. in Oper. inscript. Consilium 'Pietas de sson sequend. 
errantib. Tom. I. dissert. II. Cap. 1. pag. I So. ad fin. edit. Ejtt», 1720. 

(d) Apud eumdem Desirant. Joc. proxim. citat. Cap.«7. pag. ijj. et seq. 

(e) Ex tat in Lib. I{elation des dictes , et deliberations concernant la Constitx- 
fion en forme de Bref de 7 {. S. le Vipe Innocent XII. du douzieme Mari 16$?. Edit. 
puris. 1700. pag. 39. 

.{/) a. ad Corintb. Cap. XI. v. 19. 

fe) S. Va si. 1. ad Timotb. Cap.IV» y.S. 

niei , Parochi , Sacerdotes , aliique Gallicani Cleri Ministri , Fide- 
les demum universi in Galliarum Regno degentes , qui constantia, et 
Religionis studio caeteris antecelluistis , preces vestras cum Nostris, 
cumque Pastorum vestrorum precibus conjungite, et clamate in cine- 
re , oratione , et jejunio Parce Domine , parce Populo Tuo : Nam bo- 
nus est, et misericors Deus , qui cum Sacerdotium , et Regnum vide- 
bit lacrymari , statim quasi ccinpatiens ad commiserationem flectetur . 
Hinc gaudentes infortunia tolerate , quae Vobis acciderunt , quaeque for- 
tasse etiam accident, donec Dei Omnipotentis dextera omnia Diaboli ar- 
ma confringat \ cui ob hoc aliquid audere permittitur * ut a Fidelibus 
Christi gloria majore vincatur ...» quoniam ubi Feritas est Magi- 
stra , nunquam desunt Divina solatia , Fratres Carissimi (a) . 

Super omnia etiam atque etiam commendamus Vobis , at- 
que praecipimus , ut legitimis vestris Pastoribus semper haerentes ca- 
veatis , ne ullo modo communicetis , praesertim in Divinis, cum Iu- 
trusis , et Refractariis , quocumque nomine appellentur , ncc non et 
caveatis a praefato scelesto , et captioso Opere Accord des vrais princi- 
pes &c . , a Pastoralibus ct a Nunciatoriis Kpistolis , et ab aliis cujus- 
cumque generis scriptis per eos vulgatis , ac fortasse vulgandis , ut 
dum Civilem Cleri Constitutionem defendunt, Schisma ipsum confir- 
ment: Et quemadmodum Nos prioribus Nostris Litteris reprobavimus 
jam , atque damnavimus Constitutionem hujusmodi , ita novis etiam 
hisce litteris Opus praedictum , Pastorales et Nunciatorias Epistolas , 
et reliqua omnia scripta , Supremi , quo fungimur , Apostolatus Officio 
reprobamus , rejicimus , atque damnamus . 

Det Deus in multitudine miserationum suarum Nostris Pasto- 
ralibus curis incrementum , ut qui Fideles stant inter Vos , confir- 
mentur , et qui lapsi sunt, erigantur . Sic Deum rogamus , et obsecra- 
mus , et flectimus ( ut Apostoli Pauli ad Ephesios scribentis ( 'b ) verbis 

utamur ) genua Nostra ad Patrem D. N.J.C ut det Vobis 

secundum divitias gloriae suae virtute corroborari per spiritum ejus in 
interiorem hominem , Christum habitare per Fidem in cordibus vestris 
incharitate radicati , et fundati ; et in horum Coelestium donorum 
pignus Vobis , Dilecti Filii Nostri , Ven. Fratres , ac Dilecti Filii , 
Apostolicam Benedictionem ex intimo paterno Corde peramanter im- 
pertimur . Datum Romae apud Sanctum Petrum die decimanona Mar- 
tii MDCCXCII. Pontificatus Nostri Anno Decimo Octavo . 

PIUS QUI SUPRA. 


( 4 ) $. Leo in Epist. ad Murtinum 'Presbyterum apud Labbeum nura. LXX.IV* 
Tom. VI. coi. 97. Iit. B. 

(.b) Cap. 111 . v. 14. & iy. 

